Diari Oficial de la Generalitat Valenciana


Sumari del DOGV 3258, del 05-06-1998 (1998/4689)

DECRET 70/1998, de 26 de maig, del Govern Valencià, pel qual accepta la donació d'un mamògraf, cedit per l'Ajuntament de Segorbe, per a prestar servei en l'Hospital de Sagunt.
-------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/26/70/dof/vci/html**

### Dades del document

Número de DOGV
:   3258

Data del DOGV
:   05-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4689


Data del document
:   26-05-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 70/1998, de 26 de maig, del Govern Valencià, pel qual accepta la donació d'un mamògraf, cedit per l'Ajuntament de Segorbe, per a prestar servei en l'Hospital de Sagunt. [1998/X4689]
  
L'Ajuntament de Segorbe, mitjançant Acord plenari adoptat el dia 2 de desembre de 1997, acordà la donació gratuïta a l'Hospital de Sagunt dependent de la Conselleria de Sanitat, d'un equip de mamografia, que s'haurà d'instal·lar i prestar servei en el Centre Sanitari Integral de Segorbe.
  
La Conselleria de Sanitat ha informat favorablement sobre l'acceptació de la cessió, i es compromet a complir, a través de l'Hospital de Sagunt, les condicions fixades per l'ajuntament cedent.
  
D'acord amb el que disposa l'article 22.1 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.
  
Per això, a proposta del conseller d'Economia, Hisenda i Administració Pública, i amb la deliberació prèvia del Govern Valencià en la reunió del dia 26 de maig de 1998,
  
DECRETE
  
Article 1
  
Acceptar la donació realitzada per l'Ajuntament de Segorbe d'un equip de mamografia compost per:
  
Senographe 700 T
  
Negatoscòpia mamografia
  
Marcador de pel·lícula
  
Compressor circular
  
Compressor auxiliar
  
Xassís Agfa amb pantalla 18 x 24
  
Logística campanya prevenció càncer de mama
  
Processadora de mamografia Agfa Curix
  
Sistema informàtic
  
Article 2
  
Acceptar les condicions següents fixades per l'ajuntament cedent:
  
1. Instal·lar l'equip de mamografia en el Centre Sanitari Integral de Segorbe.
  
2. Assumir, per mitjà de l'Hospital de Sagunt, les despeses derivades del manteniment i de la conservació del mamògraf.
  
3. Posar en funcionament, a través de l'Hospital de Sagunt, com més prompte millor, un programa de prevenció del càncer de mama a les dones de les comarques de l'Alt Palància i Millars que es troben en edats susceptibles de major risc.
  
Article 3
  
La propietat del bé donat s'haurà d'incorporar a l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria de Sanitat realitzarà els tràmits necessaris per a fer efectiu el que disposa aquest decret.
  
València, 26 de maig de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI